**R-GO – Ready, Steady, Go – inclusive sport events for all**(Evenimente sportive inclusive pentru toți)

Nr. proiect: 101133320

Perioada de derulare: 01.01.2024 - 31.12.2026

Valoarea proiectului: 60.000,00 Euro

Bugetul aprobat Direcției: 20.650,00 Euro

**Coordonatorul proiectului**: Direcția Generală de Asistență Socială și Protecția Copilului Harghita, România

**Parteneri:**

* Asociația Sportivă MUSUBI Miercurea Ciuc (România)
* Csányi Alapítvány Gyermekekért Közhasznú Alapítvány (Ungaria)

**Descrierea proiectului:**

Proiectul se aliniază la obiectivul general al programului Erasmus+ de a conferi tinerilor și participanților de toate vârstele calificări și abilități necesare pentru participarea lor semnificativă la societate democratică, înțelegere interculturală și tranziție de succes spre piața muncii.

În acest context obiectivul principal al proiectului vizează promovarea incluziunii sociale și a diversității prin evenimente sport și educație pentru sănătate, iar proiectul se adresează în special copiilor și tinerilor aflați în dificultate, în situații defavorizate din comunități mici, care au acces redus la oportunitățile de a face sport.

Proiectul pornește de la ideea, că sportul ajută nu numai la dezvoltarea fizică a tinerilor, a unui stil de viață sănătos, ci contribuie și la dezvoltarea unei stări de sănătate mentală stabilă și viață echilibrată; tinerii învață despre cooperare, acceptare, flexibilitate, smd. Prin activitățile proiectului este prevăzută dezvoltarea încrederii în sine și reducerea stresului prin care trec copii aflați în situații de dificultate, tineri care au suferit o traumă.

În concret proiectul prevede organizarea și derularea unui campionat de fotbal internațional și a două tabere de sport cu profil mixt pentru grupele de vârstă 7-14 ani, respectiv 14+. Taberele sunt planificate de a fi desfășurate în Ungaria pe o perioadă de 5 zile cu participarea a 20 de tineri din partea DGASPC HR, și 15 din partea partenerului din Ungaria, pe fiecare grup de vârsta. Aceste turnee, respectiv tabere se vor organiza pe baza unei cercetări, colecții de bune practici în domeniul incluziunii prin programe sport , care se va concretiza într-un ghid de bune practici.

De asemenea se propune realizarea unor materiale video motivaționale, cu participarea unor personalități de succes din domeniul sportului, care provin din medii defavorizate.

Proiectul este conceput de a fi realizat în 24 de luni.

Proiectul depus la Agenția Europeană Erasmus Mundus, Sport (în prezent apare sub aripa Erasmus + ) este de tip small scale partnership, destinat în special pentru parteneriate mici cu organizații cu mică experiență în domeniul acestor programe.

**Grupul țintă:**

* copii și tineri aflați în situații dezavantajate;
* lucrători de tineret.

**Obiective generale**:

* acces și oportunități egale (aspect orizontal: Incluziune și diversitate);
* incluziune socială, educație pentru sănătate.

**Obiective specifice:**

* oferirea de oportunități de incluziune socială pentru copii dezavantajați - prin intermediul sportului;
* metode de învățare și îndrumare pentru o viață mai sănătoasă, sporirea încrederii în sine și diminuarea nivelului de stres pentru copiii cu o viață traumatizantă;
* oferirea unei experiențe de viața pentru acești copii, care se vor întâlni cu persoane de succes din lumea sportului;
* oportunități de dezvoltare a abilităților sportive - campionat de fotbal;
* oportunitatea de a cunoaște oameni noi - campionat de fotbal.

**Rezultatele proiectului**

* Dezvoltarea raportului de bune practici;
* Realizarea documentar video;
* Tabere de sport cu profil mixt;
* Campionat de fotbal internațional.

Informații suplimentare puteți găsi pe pagina web a proiectului, care dispune de traduceri în limbile partenerilor proiectului:

Pentru informații curente, vă rugăm să accesați pagina Facebook a proiectului: <https://www.facebook.com/profile.php?id=61562002048959>